ધ્રાંગધ્રા તાલુકાના માલવણ ગામે હાર્દિક પટેલ દ્વારા આયોજિત અને ભાજપના આક્ષેપ અનુસાર કોંગ્રેસ દ્વારા પ્રેરિત પાટીદાર મહાપંચાયત પૂર્વે જ સોશીયલ મીડિયામાં નીતિન પટેલનું રૂપાણી મંત્રીમંડળમાંથી રાજીનામુ લઇ લેવાશે. નીતિન પટેલ ૩૩ ધારાસભ્યોને ભેગા કરી અલગ ચોકો રચશે. તેઓ હાર્દિક પટેલની મહાપંચાયતમાં હાજરી આપશે વગેરે પ્રકારના સંદેશાઓ વહેતા કરાયા હતા. મહેસાણા શહેર અને જિલ્લામાં તો હાર્દિક પટેલ અને નીતિન પટેલના ફોટા સાથેના પોસ્ટરો લાગતા મામલો વધારે ગરમ થયો હતો.